cyanic-selkie/wikianc huggingface dataset:
Minskas "Dinamo" (hokejs)
Sākot ar 2010. gada 14. janvāri par kluba mājvietu kļuva Minskas Arēna, kurā ir 15 000 sēdvietu. Tajā norisinājās arī 2010. gada Kontinentālās hokeja līgas Zvaigžņu spēle.
Pašreizējais sastāvs
''Pēdējoreiz atjaunots 2022. gada 23. februārī.''
Viduslaiku karamāksla
Karamāksla vēlīnos viduslaikos
Radikālas izmaiņas karamākslā bija vērojamas vēlīnos viduslaikos (Renesansē). Progresēja valstu militārā organizācija, karošanas stratēģija, taktika, lietojamo ieroču tehniskais līmenis. To veicināja gan Zinātniskās revolūcijas atklājumi, gan ar Reformāciju saistītie reliģiskie konflikti, kas izvērsās militārās sadursmēs un pilsoņu karos. Karotāji sāka izmantot arvien efektīvākus ieročus, tai skaitā pīķus, musketes un uzlabotu artilēriju, kuru savstarpējai sadarbībai kaujās tika pilnveidota taktika.
Lai aizsargātos no arvien efektīvākās artilērijas uguns uz sauszemes un no jūras, progresēja nocietinājumi. Pilsētas un stratēģiski nozīmīgākie punkti agrāko mūra sienu vietā tika apjozti ar aizsardzības sistēmu, kuru veidoja zemi bastioni ar stūriem šaurā leņķī, kas ne tikai būtiski samazināja aplencošās artilērijas efektivitāti, bet arī palielināja forta artilērijas atbildes ugunsspēju. Arī skanstes, ierakumi, kanāli, grāvji, dažādas lamatas utt. daudzās kaujās pierādīja fortu augsto aizsardzības potenciālu pret aplencošā karaspēka triecieniem. Tipiskas šādas aizsardzības sistēmas ir Daugavgrīvas cietoksnis, Dinaburgas cietoksnis Daugavpilī u.c.
Efektīvāka kļuva arī kavalērija. Tā specializējās taktiski atšķirīgās vienībās. Radās vieglā kavalērija izlūkošanai un ātriem uzbrukumiem, ulāni izšķirīgiem triecieniem atklātā kaujas laukā, ar šaujamieročiem bruņoti dragūni — kā mobilas strēlnieku vienības.
Daudzo izmaiņu dēļ militārā stratēģija un taktika un specializētās militārās vienībās strukturēto karaspēku vadība kļuva arvien sarežģītāka. Lai to pilnībā apgūtu, karaspēki arvien vairāk profesionalizējās, bet lai sagatavotu virsniekus to apmācīšanai un komandēšanai, sāka dibināties militārās akadēmijas.
Stambulas "Galatasaray"
Stambulas "Galatasaray" (tr, Galatasarajas sporta klubs), arī Galatasaray SK, Galatasaray AŞ vai vienkārši Galatasaray, ir Turcijas sporta klubs no Stambulas. Sporta klubu 1905. gadā nodibināja Ali Sami Jens ar saviem līdzgaitniekiem no prestižā Galatasarajas liceja. Visvairāk pazīstams ar futbola komandu, kas spēlē Turcijas Superlīgā. Galatasaray kluba futbolisti 23 reizes ir izcīnījuši Turcijas čempionu titulu, 17 reizes uzvarējuši Turcijas kausa izcīņā, kā arī 14 reizes ieguvuši Turcijas superkausu.
Klubam ir arī labākie panākumi starptautiskajās sacensībās no visiem Turcijas klubiem. Galatasaray ir pirmais Turcijas klubs, kas ir izcīnījis titulu kādā no UEFA turnīriem — 1999.–2000. gada sezonā komanda ieguva UEFA kausu, finālā pārspējot Anglijas klubu Arsenal. Otrs lielākais sasniegums bija uzvara 2000. gada UEFA Čempionu līgā pār Real Madrid. 2001. gada janvārī klubs iekļuva "Labāko Pasaules futbola klubu" topa sarakstā.
Galatasaray sporta klubs aptver arī citu sporta veidu — vieglatlētikas, basketbola, ratiņbasketbola, volejbola, ūdenspolo, peldēšanas, airēšanas, burāšanas, džudo, bridža un motosporta — sekcijas. 1987. gadā Galatasaray sporta klubs bija ieguvis godalgotās vietas 16 dažādos sporta veidos.
Vēsture
Galatasaray klubu 1905. gada rudenī nodibināja vairāki studenti no Galatasarajas liceja kā futbola klubu, tā pirmais prezidents bija Ali Sami Jens. Pirmā kluba spēle notika ar Kadikējas Faure skolu un šajā mačā klubs uzvarēja ar 2-0. Sākumā kluba biedru starpā nebija vienprātības par kluba nosaukumu un tika izvirzīti tādi varianti kā Gloria (uzvara) un Audace (drosme), bet beigās visi vienojās, ka klubu sauks par Galatasaray.
Vēsturnieks Džems Atabejolu uzskata, ka nosaukums cēlies dēļ kluba pirmās spēles, kurā klubs uzvarēja grieķu klubu un skatītāji komandas locekļus saukuši: "Galatas kungi" (turku: Galata Sarayı efendileri). Osmaņu impērijas laikā nebija izdoti klubu veidošanas un dibināšanas noteikumi un tādēļ klubu nebija iespējams piereģistrēt. 1912. gadā tika pieņemts Biedrību likums un klubu piereģistrēja.
Mūsu mērķis ir spēlēt kā angļiem, ar savu krāsu un nosaukumu uzvarēt citas - ne-turku komandas. Ali Sami Jens
Sākumā kluba krāsas bija sarkana un balta, jo tieši tādas krāsas ir Turcijas karogā. Tā kā šīs krāsas neapmierināja dažādus komandas sponsorus, baltā tika nomainīta ar dzeltenu. Par šādas krāsas izvēli Ali Sami Jens teicis: "Mēs izvēlamies dzelteno krāsu tās spilgtuma dēļ, sarkano - kā uguns simbolu, kas rādīs mums ceļu no vienas uzvaras līdz nākamajai."
Tā kā Osmaņu impērijā nepastāvēja citas turku komandas, klubs pievienojās Konstantinopoles līgai, kurā bija apvienojušās angļu un grieķu komandas 1905./'06. gada sezonai. Pirmo čempionu titulu komanda izcīnīja 1907./'08. sezonā un līdz ar to aizsākās turku futbola uzplaukums.
Kamēr futbols Turcijā tikai pamazām sāka attīstīties, Galatasaray līdz 1952. gadam jau bija ieguvuši desmit Konstantinopoles līgas titulus, sešus Svētdienas līgas titulus un trīs Piektdienas līgas titulus. Līdz profesionālā futbola sākumam pirmā Turcijas līga bija Stambulas profesionālā līga, kas spēlēja no 1952. līdz 1959. gadam. No septiņiem tituliem Galatasaray ieguva trīs titulus.
1959. gadā tika izveidota Pirmā Turcijas Profesionālā līga (turku: Türkiye Profesyonel 1. Ligi, mūsdienās - Turkcell Super Līga). Pašlaik tā ir augstākā Turcijas nacionālā futbola līga un tās spēles ir populārākās visā valstī. Visās šīs līgas sezonās ir piedalījies arī Galatasaray klubs un izcīnījis 17 titulus.
1962./'63. sezonā Turcijas Futbola federācija sāka rīkot Turcijas Kausa spēles (tag. Fortis Turkey Cup), lai Turcijas klubi varētu kvalificēties UEFA spēlēm. Turcijā šis ir vienīgais nacionālais kauss un Galatasaray ir spēlējis visas sezonas un ieguvis 14 kausus.
Veiksmīgākie laiki Galatasaray klubam sākās 1990. gadu beigās, kad klubs izcīnīja UEFA 1999./2000. sezonas kausu un 2000. gada Eiropas Super Kausu, kļūstot par pirmo turku klubu, kas ieguvis jebkādu Eiropas kausu. Galatasaray ir vienīgais Turcijas klubs, kas vienā sezonā ir spējis uzvarēt Turkcell Superlīgā, Fortis Turcijas Kausā, UEFA Kausā un UEFA Super Kausā. Galatasaray ir četras reizes pēc kārtas bijis Turcijas līgu uzvarētājs un šie sasniegumi gūti komandas trenera Fatiha Terima un kluba prezidenta Faruka Sīrena vadībā.
Galatasaray labākie spēlētāji vēsturē bijuši: 1930. gadu zvaigzne Ešfaks Ajkačs, Boduri (miris 21 g. vecumā), Mehmets Leblebi (14 vārti vienā mačā), Gīndīzs Kiličs (iesauka Baba, Tēvs, bija gan treneris, gan spēlētājs 1950. gados), Bīlents un Reha Ekeni brāļi, Suats Mamats, Coškuns Ēzari (visu dzīvi veltījis Galatasaray), Turgajs Šerens (leģendārs vārtsargs ar iesauku "Berlīnes Pantera"), Fatihs Terims (Galatasaray kapteinis un tagadējais treneris), Metins Oktajs (leģendārs seškārtīgs rezultatīvākais Turcijas spēlētājs), Zorans Simovičs (labs vārtsargs, kas labi atvaira soda sitienus), Džīnejts Tanmans (spēlējis 342 spēles Galatasaray sastāvā), Tanžu Čolaks (rezultatīvs vārtu guvējs un "Eiropas Zelta Kurpe" titula ieguvējs 1988. gadā), Dževads Prekazi (Tanžu biedrs, specializējas brīvajos sitienos), Taffarels (pasaules kausa ieguvējs un Brazīlijas Nacionālās izlases spēlētājs), Gheorghe Hagi (rumāņu sporta zvaigzne, kuru joprojām uzskata par labāko ārzemju futbolistu Turcijā) un Hakans Šīkīrs (spēlētājs ar lielāko vārtu skaitu (249) pirmajā Turcijas futbola divīzijā).
Ali Sami Jena stadions
Sākuma gados futbola komanda spēlēja vairākos laukumos, jo Stambulā nebija neviena futbola laukuma. 1921. gadā tika atklāts pirmais stadions — Taksimas stadions. Šajā stadionā līdz 1940. gadam arī spēlēja "Galatasaray", bet pēc tam, kad tas tika izdemolēts, klubs pieņēma lēmumu uzcelt jaunu, lielu un modernu stadionu. Sakarā ar dažādām grūtībām Otrā pasaules kara laikā, stadiona celtniecība aizkavējās par diviem gadu desmitiem. Šajā laikā "Galatasaray" spēlēja Bešiktašas Inēnī stadionā.
Sakarā ar Stambulas kandidēšanu olimpisko spēļu rīkošanai, 2002. gadā tika uzcelts Ataturka Olimpiskais stadions un "Galatasaray" spēles notiek tur. Šis stadions pārspēja Turcijas futbola apmeklētāju skaita rekordu, kad "Galatasaray"—"Olympiacos" spēli vēroja 82.000 skatītāji. Tomēr Ali Sami Jena stadions "Galatasaray" faniem joprojām ir ļoti nozīmīga vieta, neskatoties uz to, ka tas ir daudz mazāks un vecāks.
Aslantepe
Pēdējos gados ir izskanējuši vairāki priekšlikumi nojaukt esošo stadionu un uzcelt lielāku tā vietā, bet sakarā ar vietas trūkumu tas nav iespējams. Tādēļ drīzumā paredzēts Ali Sami Jena stadiona vietā izmantot jaunuzbūvēto Sejrantepes stadionu Maslakas rajonā, Stambulā. Jauno multifunkcionālo sporta bāzi pilnībā paredzēts pabeigt 2009. gadā un tā būs aprīkota ar pilnībā izbīdāmu jumtu. Stadionā paredzētas 52.000 skatītāju vietas.
Komandas sastāvs
Atjaunots
(īre no Manchester City)
Kluba amatpersonas
Galatasaray sporta klubs
Galatasaray futbola vadība
Treneri un veselības aprūpes darbinieki
Rajgroda
Rajgroda (Rajgród) - pilsēta Polijas ziemeļaustrumos, Podlases vojevodistē, uz ziemeļaustrumiem no Grajevo.
1831. gada 29. maijā, Novembra sacelšanās laikā, pie Rajgrodas notika Rajgrodas kauja, kurā poļu nemiernieki sakāva krievu armijas daļas.
Beatles for Sale
Beatles for Sale ir ceturtais grupas The Beatles albums. Tas tika izdots Lielbritānijā un pārējā Eiropā; Ziemeļamerikā joprojām tika izdoti kompilācijas albumi.
ASV astoņas no četrpadsmit dziesmām no šī albuma tika iekļautas albumā "Beatles '65". Pārējās sešas varēja dzirdēt albumā "Beatles VI", kas tika izdots tikai 11 dienas pēc "Beatles for Sale", deviņas dienas pirms Ziemassvētku vakara.
Dziesmu saraksts
Visas dziesmas sarakstīja Lenons/Makartnijs, izņemot, kur pieminēts.
Gāzizlādes stabilitrons
Gāzizlādes stabilitrons ir ar retinātu gāzi pildīta divelektrodu elektronu lampa, kas paredzēta sprieguma stabilizācijai. Šīs ierīces sauc arī par gāzpildītajiem stabilitroniem vai stabilovoltiem (novecojis nosaukums). Izšķir mirdzizlādes un koronas izlādes stabilitronus. Mūsdienās gāzizlādes stabilitronu funkcijas pārsvarā veic pusvadītāju stabilitroni.
Uzbūve
Mirdzizlādes stabilitroni ir pildīti ar inerto gāzu maisījumu vairāku desmitu mm Hg spiedienā. Zemāku spriegumu (sākot no 80 V) stabilizēšanai paredzētās lampas pildītas ar argona un hēlija vai neona un kriptona maisījumu, bet augstākiem spriegumiem (līdz 1,2 kV) paredzētās — ar hēlija un neona maisījumu. Koronas izlādes stabilitroni ir pildīti ar ūdeņradi (tuvu atmosfēras spiedienam) un paredzēti spriegumiem līdz vairākiem desmitiem kilovoltu. Stabilitroniem ir divi koaksiāli elektrodi — anods un katods (katods parasti aptver anodu), kas ievietoti stikla vai metālkeramikas balonā.
Darbības princips
Mirdzizlādes stabilitrona darbība pamatojas uz mirdzizlādes īpašību, mainoties strāvai, nemainīt sprieguma kritumu starp elektrodiem. Kad ir sākusies mirdzizlāde (tai nepieciešams noteikts spriegums, ko sauc par stabilitrona aizdegšanās spriegumu), pieaugot strāvai, pieaug katoda laukums, ko aptver mirdzizlāde. Strāvas blīvums jonizētajā gāzes daļā paliek nemainīgs, līdz ar to nemainās arī sprieguma kritums. Dažreiz, lai samazinātu aizdegšanās spriegumu, ierīces iekšienē ievada nelielu daudzumu radioaktīva preparāta (stabilitrons СГ14П).
Izmantošana
Pirms pusvadītāju stabilitronu izgudrošanas gāzu stabilitroni tika izmantoti kā mazjaudīgi parametriskie sprieguma stabilizatori elektroniskajā aparatūrā un atbalstsprieguma avoti sprieguma stabilizācijas iekārtās un mērierīcēs. Mūsdienās dažreiz pielieto stabila augstsprieguma iegūšanai (piemēram dozimetru jeb radiometru Geigera skaitītāju barošanai).
Žokļi (filma)
"Žokļi" (en) ir 1975. gada ASV šausmu trillera filma, kuras režisors ir Stīvens Spīlbergs. Filma balstīta uz Pītera Benčlija bestselleru, kura pamatā ir 1916. gada haizivju uzbrukumi pie Ņūdžersijas krastiem. Filma ieguva trīs Amerikas Kinoakadēmijas balvas.
Lucīlijs
Lucīlijs var būt:
Glauks
Glauks (el) bija jūras dievība sengrieķu mitoloģijā. Viņš esot bijis parasts zvejnieks, kas reiz ievērojis, ka zivis, kuras viļņi izmet krastā, uzkrāj jaunus spēkus un metas atpakaļ jūrā. Viņš pakošļāja dažus stiebriņus piekrastes zāles un uzreiz sajuta vēlmi mesties jūrā, tādējādi kļūdams par dievību.
Saskaņā ar vienu no grieķu mītiem Glauks iemīlējies Skillā un lūdzis tās roku, taču Skilla nav piekritusi. Viņš devies pie burves Kirkes, lai tā iedotu kādu dziru. Taču Kirke ļoti iemīlējās Glaukā. Dziru, ko tā bija iedevusi Glaukam, tas ielēja strautā, kurā peldējās Skilla, taču viņai aplipa apkārt briesmoņi un no tās dienas viņa ir pārvērtusies par Jūras briesmoni ar divpadsmit plēsoņas kājām, sešām galvām un gariem kakliem, ar trim zobu rindām katrā rīklē.
Ķengurs
Par ķenguriem sauc daļu ķenguru dzimtas (Macropodidae) dzīvnieku. Šis apzīmējums latviešu valodā tiek lietots gandrīz visām sugām, kas netiek sauktas par valabijiem. Tomēr par īstiem ķenguriem tiek uzskatītas tikai liela auguma sugas no ķenguru ģints (Macropus): rudais ķengurs (Macropus rufus), austrumu pelēkais ķengurs (Macropus giganteus), rietumu pelēkais ķengurs (Macropus fuliginosus) un antilopķengurs (Macropus antilopinus). Angļu valodā vidēja auguma ķenguri tiek saukti par Wallaroo, bet maza auguma ķenguri par valabijiem (Wallaby).
Īstie ķenguri ir endēmi Austrālijas dzīvnieki, kas nozīmē, ka tie savvaļā ir sastopami tikai Austrālijā.
Vēsture
Ilgu laiku eiropieši uzskatīja, ka ķenguri ir dīvaini dzīvnieki. Pirmajos ķenguru aprakstos tiek rakstīts, ka tie ir dzīvnieki ar briežu galvām bez ragiem, stāv uz divām kājām kā cilvēki un lec kā vardes. Pirmais ķengurs, kas tika aizvests uz Eiropu, lai to publiski izrādītu, bija Džona Gora 1770. gada medību trofeja. Uz Eiropu tika atvesta dzīvnieka āda un galvaskauss, un demonstrācijai tika pagatavots izbāzenis. Turklāt taksidermists, kas strādāja pie izbāzeņa, nekad dzīvu ķenguru nebija redzējis.
Izskats
Īstie ķenguri ir vislielākie somaiņi ķenguru dzimtā un somaiņu infraklasē. Tiem ir lielas, spēcīgas pakaļkājas un lielas pēdas, kas piemērotas lēkšanai. Tiem ir gara, muskuļota aste, kas notur ķenguru līdzsvarā un pret kuru ķengurs atspiežas stāvot. Ķenguriem ir salīdzinoši maza galva. Kā visiem somaiņiem ķenguru mātītēm uz vēdera ir soma, kurā tiek nēsāts līdzi mazulis.
Unity (SKS)
Unity (no "vienotība") jeb Node 1 ir Starptautiskās kosmiskās stacijas (SKS) modulis, kuru 1998. gada decembrī orbītā nogādāja ar kosmoplānu Endeavour misijā STS-88. Tas bija otrais SKS elements, un pirmais ASV būvētais modulis. Harmony izgatavots Boeing, ASV. Tas kalpo kā savienojošais mezgls starp Krievijas segmentu un ASV segmentu.
Ķengurs
Uzvedība
Vidējais ķengura dzīves ilgums savvaļā ir 4—6 gadi.
Dažādlapu lazda
Dažādlapu lazda (la) ir daudzgadīga lazdu dzimtas suga. Šīs lazdas savvaļā aug Āzijas austrumdaļā. Aug mežmalās un kalnu nogāzēs, augstuma robežās no 400-2500 m. Dažādlapu lazdas ir pieticīgas augšanas vietas izvēlē. Aug gan smilšainās, gan mālainās, skābās vai sārmainās augsnēs. Vislabāk ražo, ja aug vidēji auglīgā augsnē. Pēc izskata ļoti līdzīgas parastām lazdām. Dažādlapu lazdas veido līdz 7 m augstus krūmus, atsevišķu stumbru diametrs līdz 20 cm. Miza pelēcīga. Lapas apaļīgas, 4-13 cm garas, 2,5-10 cm platas. Vīrišķo ziedu spurdzes parasti pa 2-5. Sievišķie ziedi ir maziņi, paslēpušies pumpuros, no kuriem uz āru izspraukušās vienīgi 1-3 mm garas, sarkanas drīksnas. Auglis — rieksts, 0,7-1,5 cm diametrā. Rieksti sakārtoti ķekaros. Riekstus apņem vīkals.
Turaidas Roze (grupa)
Turaidas Roze bija latviešu rokgrupa, ko 1985. gadā izveidoja komponists Imants Kalniņš. 1980. gadu beigās Turaidas Roze kļuva par vienu no populārākajām grupām Latvijā, pateicoties komponista Imanta Kalniņa un solistes Olgas Rajeckas sadarbībai.
Dažādlapu lazda
Eksistē divas dažādlapu lazdu pasugas:
Turaidas Roze (grupa)
Turaidas Roze ar operisku vokālu un latviešu popmūzikai netradicionāli izvērstām balādēm (ārtroka vai progresīvā roka stilā) iemantoja diezgan lielu popularitāti un prestižu mūziķu aprindās.
Dažādlapu lazda
Āzijā šīs lazdas audzē riekstu ieguvei. Latvijā sastopama dendroloģiskajos stādījumos.
Turaidas Roze (grupa)
Vēsture
Grupu 1985. gadā dibināja Imants Kalniņš, kurš pēc vairāk kā 10 gadu pārtraukuma atgriezās rokmūzikā. Kalniņš Turaidas Rozei pieaicināja ģitāristu Albertu Bartaševiču (Menuets) un basģitāristu Edmundu Pumpuru (Salve), kā arī dziedātājas Indru Karlsoni (Akcents) un Mārīti Veisbergu, bet bundzinieka lomu pildīja ritma mašīna Yamaha RX-5.
Ķengurs
Barība un zobu anatomija
Dažādu sugu ķenguriem ir atšķirīgi ēšanas ieradumi, lai gan visi ir veģetārieši. Piemēram, austrumu pelēkais ķengurs ir izteikts zālēdājs, toties rudais ķengurs barojas arī ar dažādu krūmu dzinumiem un zariem. Daudzas ķenguru sugas ir aktīvas nakts un krēslas laikā, pa dienu atpūšoties krūmu ēnā.
Turaidas Roze (grupa)
Vēsture
Pirmie mēģinājumi notika komponista dzīvoklī Noliktavas ielā Rīgā ar Latvijas TV skaņu režisoru Ēriku Dzērvi, kurš bija arī grupas pirmais skaņu režisors. No 1985. gada nogales līdz grupas izjukšanai 1989. gadā grupas skaņu režisors bija Vilnis Kazaks. Vēlāk kopmēģinājumi notika Krimuldas kultūras namā, jo ZPS "Krimulda" direktors Jānis Lucāns deva pajumti grupai, kuras saimnieciskā darbība ir ZPS "Krimulda" sastāvdaļa. Grupas pirmajā programmā ir dziesmas "Kā akmens", "Bezgalība", "Rīt varbūt", "Es uzdrīkstēšos nenobīties", "Apvij rokas", "Balle uz Gaujas tilta", "Jaunībai", "Valsis", "Kas dzīvo tanī pusē" un citas. Daudziem klausītājiem nebija pieņemams mehāniskais bundzinieks un tas, ka lielākā daļa dziesmu nav viegli uztverama popmūzika, kas daudzos lauku klubos tā arī nesaņēma aplausus.
Ķengurs
Barība un zobu anatomija
Tā kā ķenguri ganās, ēdot dažādas stiebrzāles, to priekšzobi ir tādi, lai spētu nokost zāli tuvu pie zemes, bet ar dzerokļiem nokosto zāli samalt un sakošļāt. Ķengura apakšžoklis ir daudz īsāks kā augšžoklis, to kompensē garie apakšžokļa priekšzobi, līdz ar to ķenguram veidojas dziļš sakodiens. Ķenguriem nav ilkņu, un starp priekšzobiem un dzerokļiem veidojas atstarpe. Silīcija dioksīds, ko satur zāle, aktīvi deldē zobus, tādēļ dzerokļi visas ķengura dzīves laikā augot stumjas uz priekšu un vienkārši krīt laukā, bet to vietā izaug jauni dzerokļi.
Turaidas Roze (grupa)
Vēsture
1986. gada pavasarī no grupas aizgāja solistes Karlsone un Veisberga, taču tai pievienojās bundzinieks Juris Helvigs no grupas Sīpoli, kā arī viena no tobrīd populārākajām latviešu dziedātājām, kādreizējā Eolikas soliste Olga Rajecka pēc ierakstiem multiplikācijas filmai "Laimes lācis". Šajā sastāvā Turaidas Roze guva vislielākos panākumus. Pazīstamākās šīs programmas dziesmas ir "Apvij rokas", "Svētku diena", "Balāde par tevi mākoņos", "Veltījums pusnaktij", "Kas dzīvo tanī pusē". Līdzās liriskām dziesmām programmā bija arī hārdroks un progresīvais roks ("Kvintesence"), kā arī instrumentālā mūzika ("Uvertīras").
Ķengurs
Ķenguru adaptācijas
Ķenguri ir labi piemērojušies dzīvei sausā biomā ar nabadzīgu augāju un mainīgu klimatu, kur jāpārvar lieli attālumi ūdens un barības meklējumos.
Unity (SKS)
Specifikācija
Unity ir cilindra formas korpuss, kas izgatavots no alumīnija. Tā garums ir 5,47 m, diametrs 4,57 m, starta masa ir 11 612 kg. Modulim ir seši savienošanas porti (četri sānos un divi galos). Iekšienē ir vieta četriem standarta skapjiem, kuru augstums 1,854 m, platums 1,067 m, masa 550 kg.
Ķengurs
Vairošanās
Kā visiem somaiņiem mazuļi piedzimst pēc ļoti īsa grūsnības perioda, kas ir 31—36 dienas garš. Šajā laikā mazulim ir attīstījušās tikai priekškājas, kas ļauj tam aizrāpot līdz mātes somai un pieķerties pie piena dziedzera. Salīdzinot ar cilvēku, cilvēkbērns šādā attīstības pakāpē būtu 7 nedēļas vecs, un parasti, piedzimstot jaunākiem par 23 nedēļām, tie neizdzīvo. Ķengura mazulis somu nepamet pirmos 9 mēnešus, tad pamazām sāk apgūt ārpasauli. Māte to zīda ar pienu 18 mēnešus.
Ķenguru mātīte gandrīz visu laiku ir grūsna, izņemot mazuļa piedzimšanas dienu. Tomēr tā spēj embrija attīstību atlikt, līdz iepriekšējais mazulis spēj dzīvot ārpus somas vai līdz ir pietiekams daudzums barības resursu. Mātīte spēj dot divējādu pienu, atkarībā no mazuļa vecuma. Tā spēj dot divējādu pienu pat vienlaicīgi — jaundzimušajam mazulim, kas atrodas pirmajos 9 attīstības mēnešos un otram lielākam mazulim, kas joprojām tiek zīdīts un ik pa laikam iekāpj somā.
Tēviņiem sausā un karstā laikā neizstrādājas sperma, bet mātītes meklējas tikai tad, ja ir pietiekams daudzums zaļās barības.
Kāju anatomija
Ķenguru un valabiju pakaļkājām ir spēcīgas, elastīgas un atsperīgas cīpslas, kas uzkrāj kustības enerģiju. Tādējādi lēcieniem vajadzīgo enerģiju pamatā nodrošina saišu elastība un atsperīgums, nevis muskuļu spēks.
Elpošana
Ķenguru lēkšanai ir tieša sasaiste ar elpošanu. Līdzko pēdas atraujas no zemes un pievelkas pie ķermeņa, gaiss tiek izspiests no plaušām, toties līdzko pēdas sāk stiepties virzienā pret zemi, plaušas piepildās ar gaisu. Šāda elpošana nodrošina to, ka, palielinot lēkšanas ātrumu, tikai nedaudz palielinās patērētā enerģija, piemēram, salīdzinot ar zirgu, suni vai cilvēku. Ķenguriem, lai aizbēgtu no vajātājiem, svarīgāka par ātrumu ir izturība un spēja nenogurstoši veikt lielus attālumus.
Unity (SKS)
Savienojumi ar citiem SKS komponentiem
Unity pie krievu segmenta Zarja moduļa ir pievienots ar pāreju PMA-1, bet otrā galā atrodas Destiny laboratorija. Augšpusē tam piestiprināta Z1 konstrukcija, kreisajā pusē ir slūžu kamera Quest, bet apakšā — PMA-3. Labajā pusē pie Unity īslaicīgi tiek pievienoti kravas moduļi, arī Harmony modulis.
Gajs Lucīlijs
Gajs Lucīlijs (Gaius Lucilius, dzimis ap 180.g. p.m.ē., miris 103.g. p.m.ē.) bija romiešu dzejnieks satīriķis. No Lucīlija darbiem saglabājušies tikai fragmenti.
Lucīlijs dzimis turīgā ģimenē un daudz — atšķirībā no citiem romiešu dzejniekiem pirms viņa — galvenokārt uzturējies augstākajā sabiedrībā. Iespējams, viņš visai ilgu laiku pavadījis, izglītojoties Atēnās. Lucīlijs bijis draugs Scīpionam.
Satīras žanru aizsāka Ennijs, tomēr to nostiprināja un lielā mērā izveidoja tieši Lucīlijs. Lucīlija satīras pamatā bijušas rakstītas heksametrā.
Turaidas Roze (grupa)
Vēsture
1988. gada programmā bija dziesmas "Nelaid, māte, bērnus mežā", "Vējš un liepa", "Buramdziesmiņa", "Trollis", "Sonets "Sweet Love"". 1988. gada otrajā pusē, iesaistījies Atmodas notikumos, no aktīvās darbības grupā atkāpās Imants Kalniņš, viņa vietā par "Turaidas Rozes" taustiņinstrumentālistu kļuva Einārs Jaunbrālis. Populārākās dziesmas "Mikrofona" aptaujās: "Svētku diena" (1986, 2. vieta), "Balāde par tevi mākoņos" (1986, 13. vieta), "Mežā" (1987, 3. vieta), "Rīta serenāde" (1987, 16. vieta), "Nelaid, māte, bērnus mežā" (1988, 7. vieta), "Vējš un liepa" (1988, 17. vieta), "Buramdziesmiņa" (18. vieta).
Grupa pirmo reizi izjuka 1989. gada sākumā nesaskaņu dēļ pēc koncertiem kopā ar ukraiņu progresīvā roka grupu Zimņij Sad Alma Atā (Kazahstāna) un Dušanbē (Tadžikistāna). Latvijas neatkarības atjaunošanas laikā grupa atjaunojās 1990. gadā šādā sastāvā: Elmārs Cielavs (taustiņi, balss), Juris Helvigs (sitamie instrumenti), Alberts Bartaševics (ģitāra, balss), Vitālijs Teretjevs (bass), Dzintars Sāgens (soloģitāra), Sandra Lāce un Kristīne Sudmale-Locika (balss), skaņu režisors Vilnis Kazaks. Programmai bija divas daļas - vienā bija pamatā patriotiskas dziesmas ar Olafa Gūtmaņa, Vizmas Belševicas, Andreja Eglīša un Laimas Līvenas vārdiem (Karsta mana jauna dziesma, Liec zobenu zem galvas, Es atradu tautasdziesmu utt.), otrā - dziesmas ar Vika vārdiem angļu valodā. Grupa bieži koncertus savienoja ar Imanta Kalniņa aģitācijas tūrēm Kurzemē. Dziesmu ciklu ar Andreja Eglīša vārdiem ierakstīja studijā, šis ieraksts skanēja barikāžu laikā. Grupa beidza pastāvēt 1991. gadā, kopumā notika 17 tās koncerti. Bez minētā studijas ieraksta eksistē Codes kultūras namā izdarīts koncertieraksts. 1990. gados "Turaidas Roze" ik pa laikam uzstājās koncertos klubos, brīvdabas estrādēs, arī tradicionālajās Imantdienās ar Imantu Kalniņu kā otru taustiņinstrumentu spēlētāju.
2010. gadā par godu Uģa Rozes 50 gadu jubilejai Turaidas Roze atgriezās ar vērienīgu koncertturneju. 2010. gada 1. decembrī izdeva grupas pirmo kompaktdiska formāta albumu, kuram speciāli studijā no jauna ierakstīja divas dziesmas, tai skaitā arī vienu no slavenākajām Turaidas Rozes dziesmām "Nelaid, māte, bērnus mežā", kas līdz tam brīdim studijā vēl nebija ierakstīta.
Iekšējās atdeves koeficients
Aprēķins
Iekšējās atdeves koeficients ir diskonta likmes (r) vērtība, pie kuras pašreizējā neto vērtība (NPV) ir vienāda ar 0, t.i. diskontētās naudas ieņēmumu plūsmas vērtība līdzinās sākotnēji ieguldītā kapitāla vērtībai:
kur
Aprēķina piemērs
Investīciju projekta naudas plūsmu sadalījums pa gadiem
tad IRR (r) tiek aprēķināts šādi: .
Šajā piemērā IRR sastāda 14.3%.
Interpretācija
Vēlamās rentabilitātes līmeni apzīmē kā HR (hurdle rate). Salīdzinājuma princips ir šāds:
Vēlamo IRR līmeni parasti nosaka eksperti, un to var noteikt par metodes trūkumu. Ņemot vērā tikai IRR, nevar spriest par investīciju projekta efektivitāti, īpaši salīdzinājumā ar citiem projektiem. Attiecīgi parasti IRR neizmanto kā vienīgu rādītāju investīciju efektivitātes novērtēšanai, bet kombinē to ar citiem rādītājiem.
Matemātika
Vienkāršā situācijā apgalvojums, ka jo lielāka ir r, jo mazāk ir NPV rādītājs, ir pareizs. Šādas situācijas nosacījumi:
IRR ir vienādojuma NPV=0 sakne, kur NPV (r) ir nelineāra funkcija. No matemātikas viedokļa, minētam vienādojumam tik daudz saknes, cik reizes tīra naudas plūsma maina zīmi.
Santakvina
Santakvina (en) ir pilsēta Jūtas štatā, ASV. Santakvinas iedzīvotāju skaits ir 4834 (2000) un platība 6,8 km2. Klimats — kontinentāls, ar karstu vasaru un lielāku nokrišņu daudzumu ziemā (Dfa klimata tips pēc Kepena klasifikācijas).
Taira
Taira (Eira barbara) ir vidēji liels sermuļu dzimtas (Mustelidae) plēsējs, kas ir vienīgā suga tairu ģintī (Eira).
Taira dzīvo Centrālamerikas un Dienvidamerikas tropu mežos, tā ir sastopama arī Trinidādas salā. Tairu populācija, attīstoties lauksaimniecībai, lēnām kļūst arvien mazāka, īpaši Meksikā, un ziemeļu pasuga Eira barbara senex ir ierakstīta Sarkanajā grāmatā. Tomēr kopumā taira ir bieži sastopams dzīvnieks. Parasti taira dzīvo zemāk par 1200 metriem virs jūras līmeņa, lai gan reizēm tā ir sastopama arī līdz 2400 metriem virs jūras līmeņa.
Izskats un īpašības
Ārēji taira ir līdzīga zebiekstēm un caunām, ar slaidu, bet spēcīgu un muskuļotu ķermeni, salīdzinoši garām kājām, garu, kuplu asti, garu kaklu un platu, primitīvi veidotu galvu.
Augumā tā ir salīdzināma ar vidēja auguma suni. Tās ķermeņa garums bez astes ir apmēram 60–68 cm, astes garums 39–47 cm, svars 2,7–7 kg. Garā aste palīdz turēt līdzsvaru, lēkājot pa koku zariem. Tairām ir lielas pakaļkāju pēdas, kas ir 80–90 mm garas, ausis nelielas un apaļas, 35–40 mm garas. Nagi spēcīgi un gari, piemēroti kāpšanai kokos.
Kažoks ir ar biezu, īsu matojumu. Lielākajai daļai tairu kažoka krāsa ir tumši brūna vai melna. Bieži uz krūtīm tai ir gaišs, kontrastains laukums. Kļūstot vecākai, tās galva kļūst gaiši brūna vai pelēka. Vietējie indiāņi tairu sauc par cabeza del viejo, kas nozīmē "veca vīra seja". Šis apzīmējums raksturo tairas sejas ādu, kas krunkojas.
Uzvedība
Tairas var būt gan vientuļnieces, gan dzīvot nelielās ģimeņu grupās. Tās spēj ļoti labi kāpt kokos, un veikli pārvietojas no viena koka galotnes uz nākamo. Tairas diezgan ātri skrien un labi peld, tās ir rotaļīgas un draudzīgas. Tairas ir diezgan viegli pieradināmas, un tās mēdz turēt mājās, lai cīnītos ar dažādiem māju kaitēkļiem. Savvaļā taira migas iekārto koku dobumos, alās zem zemes vai garā zālē.
Tairām ir vāja redze, bet lieliska oža. Pirms taira pieņem lēmumu pārvietoties, tā osta gaisu, grozot garo kaklu kā čūsku uz visām pusēm. Tairas pārvietojas ātri, skrienot pa zemi vai lecot no zara uz zaru. Briesmu gadījumā taira rej un meklē glābiņu tuvākajā kokā.
Barība
Tairas ir visēdājas, piedevām tās galvenokārt ēd augļus, bet neatsakās arī no maitas, medī tādus mazus grauzējus kā jūrascūciņas, peles un vāveres. Tairas medī arī rāpuļus, kukaiņus un putnus. Tā kāpj kokos, lai izēstu olas no putnu ligzdām un pamielotos ar medu. Kopumā taira apēdīs vai nomedīs jebko, ko paveiksies atrast. Taira medīt dodas gan dienā, gan naktī. Tai ļoti garšo augļi, tādēļ to var novērot, pārbaudot augļu dārzu ražu.
Vairošanās
Atšķirībā no citiem caunu dzimtas dzīvniekiem tairai nepiemīt embrioniskā diapauze – atliktā embrija attīstības īpašība. Grūsnības periods ilgst 63–70 dienas. Parasti piedzimst 2–3 akli, nevarīgi mazuļi, kas klāti ar melnu matojumu. Piedzimstot mazulis sver 74–92 g. Acis atveras 35–58 dienu vecumā, māte mazuļus zīda ar pienu 2–3 mēnešus.
Klasifikācija
Tairai ir 9 pasugas:
Dženna Džeimsone
Dženna Džeimsone (en, dzimusi Dženna Marija Massoli (en) ) ir amerikāņu pornoaktrise un uzņēmēja, kura ir bijusi nosaukta par pasaulē populārāko pornozvaigzni  un par "Porno karalieni" ("The Queen of Porn"). Viņa erotiskās filmās sāka filmēties kopš 1993. gada — pēc tam, kad bija strādājusi par striptīza dejotāju un fotografējusies erotisko bilžu sesijās. Ap 1996. gadu viņa ieguva trīs nozīmīgākās balvas, kuras tiek piešķirtas jaunajiem aktieriem pornogrāfijas industrijā. Kopš tiem laikiem viņa ir ieguvusi vairāk nekā 20 dažādu citu pieaugušo filmu AVN balvu un ir iekļauta X-Rated Critics Organization (XRCO) un Adult Video News (AVN) slavas zālē.
Aleksandrs Vešņakovs
Aleksandrs Vešņakovs (dzimis ) ir Krievijas valstsvīrs un diplomāts, bijušais Krievijas Centrālās vēlēšanu komisijas priekšsēdētājs, no 2008. gada februāra līdz 2016. gada decembrim Krievijas vēstnieks Latvijā.
Biogrāfija
Dzimis Arhangeļskas apgabalā. Pabeidzis Arhangeļskas jūrskolu, Ļeņingradas Makarova augstāko jūras inženieru skolu, Ļeņingradas augstāko partijas skolu, Krievijas Ārlietu ministrijas akadēmiju. No 1973. līdz 1987. gadam strādājis Ziemeļu jūras un upju kuģniecībā. Pabijis daudzās pasaules ostās. Pēc tam kļuva par Arhangeļskas partijas komitejas sekretāru.
1990. gadā pārcēlies uz Maskavu, jo bija kļuvis par Krievijas Augstākās padomes deputātu. No 1994. gada marta strādāja Krievijas Centrālajā vēlēšanu komisijā (CVK). ievēlēts par Krievijas CVK sekretāru. 1999. un vēlāk arī 2003. gadā atkal ievēlēts CVK kā tās priekšsēdētājs. Kā CVK sekretārs un vēlāk priekšsēdētājs vadīja 1995., 1999., 2003. gada Krievijas parlamenta vēlēšanas un 1996., 2000. un 2004. gada Krievijas prezidenta vēlēšanas.
2007. gadā vairs neiekļuva Krievijas CVK sastāvā. viņš tika apstiprināts kā nākamais Krievijas vēstnieks Latvijā, bet nozīmēts šim amatam. stājies Krievijas vēstnieka amatā. no vēstnieka amata astādināts.
Apbalvots ar Latvijas Pareizticīgās Baznīcas III šķiras Svētā svētmocekļa Rīgas arhibīskapa Jāņa ordeni.
Nēvijs
Nēvijs var būt:
Bathory (grupa)
Bathory bija Zviedrijas smagā metāla mūzikas grupa, ko nodibināja Kvortons 1983. gadā. Bathory tiek uzskatīti par melnā metāla un vikingmetāla pionieriem. Grupa ir nosaukta par godu Ungārijas aristokrātei Elizabetei Batorijai.
Polijas administratīvais iedalījums
Polijas administratīvo iedalījumu veido trīs līmeņu administratīvās vienības, kas pastāv kopš 1999. gada 1. janvāra. Pirmo līmeni veido 16 vojevodistes (poļu: województwo; vēsturiskais latviešu nosaukums — vaivadijas). Vojevodistes sīkāk tiek dalītas 380 apriņķos (poļu: powiatów), no tiem 66 ir pilsētas ar apriņķa tiesībām. Apriņķi sīkāk tiek iedalīti 2479 gminās (poļu: gminas). Gminas ir trīs veidu: 306 pilsētas gminas (poļu: gmina miejska), 602 pilsētas lauku gminas (poļu: gmina miejsko-wiejska) un 1571 lauku gminas (poļu: gmina wiejska).
Pirmā līmeņa administratīvais iedalījums
Vojevodistes ir pirmā līmeņa Polijas administratīvais iedalījums. Vēsturiski vojevodistes ir sauktas arī par vaivadijām. Pirmo reizi termins ‘vojevodiste’ parādījās 14. gadsimtā. Kopš 1999. gada 1. janvāra Polijā ir 16 vojevodistes. Pirms tam bija 49 vojevodistes, kas pastāvēja no 1975. gada 1. janvāra līdz 1998. gada 31. decembrim. Administratīvi sīkāk visas vojevodistes tiek dalītas 380 apriņķos, no kurām 66 ir pilsētas ar apriņķa tiesībām.
Vislielākā vojevodistes gan pēc platības, gan pēc iedzīvotāju skaita ir Mazovijas vojevodiste, savukārt vismazākā pēc abiem parametriem ir Opoles vojevodiste.
Vojevodistu uzskaitījums:
1433. gads
1433. gads bija parastais gads, kas pēc Jūlija kalendāra sākās ceturtdienā.
Enantskābe
Enantskābe (n-heptānskābe, heksānkarbonskābe, С6Н13СООН) pieder pie piesātinātajām karbonskābēm. Enantskābe ir bezkrāsains eļļains šķidrums ar nepatīkamu sasmakuša sviesta smaku. Ūdenī šķīst tikai nedaudz, bet labi šķīst spirtā un ēterī. Enantskābes sāļus un esterus sauc par heptanātiem.
Atrašanās dabā
Enantskābe esteru veidā atrodama kalmju eļļā.
Izmantošana
Enantskābes esteriem, atšķirībā no pašas enantskābes, ir patīkams aromāts un tos lieto kā smaržvielas. Enantskābes metil- un etilesterus lieto kā smērvielas un hidrauliskos šķidrumus.
Gēlu valodas
Gēlu jeb goideļu valodas ir indoeiropiešu valodu saimes ķeltu valodu grupas apakšgrupa, pie kuras pieder skotu gēlu valoda (Gàidhlig, arī gēlu valoda), īru valoda (Gaeilge) un meniešu valoda (Gaelg, arī menksu jeb Menas salas iedzīvotāju valoda).
Akri
Akri (pt) ir viens no divdesmit sešiem Brazīlijas štatiem valsts ziemeļrietumu daļā, kas ietilpst valsts Ziemeļu reģionā. Robežojas ar Amazonasas štatu ziemeļos un Rondonijas štatu austrumos, kā arī ar Bolīviju dienvidaustrumos un Peru dienvidrietumos. Štata administratīvais centrs un lielākā pilsēta ir Riubranku. Akri kopējā platība ir 164 123 km², pēc 2014. gada datiem štatā dzīvo 790 101 iedzīvotāji. Tas ir sešpadsmitais lielākais štats Brazīlijā pēc platības un divdesmit piektais pēc iedzīvotāju skaita.
Štata nosaukums cēlies no Akri upes, Purusas pietekas, nosaukuma.
Vaiņode
Vaiņode ir apdzīvota vieta Dienvidkurzemes novadā. Vaiņodes pagasta centrs. Izvietojusies pie slēgtās Liepājas—Mažeiķu dzelzceļa līnijas 60 km attālumā no Liepājas un 185 km no Rīgas. Vaiņodē atrodas pagasta administrācija, kultūras nams, vidusskola, internātpamatskola, mūzikas skola, doktorāts, aptieka, pansionāts, stadions, Vaiņodes pagasta muzejs (bijušajā Vaiņodes stacijas ēkā), luterāņu, baptistu un katoļu baznīcas. Ziemeļos no Vaiņodes atrodas Lielbātas muižas pils un Bātas pilskalns.
Vēsture
Vēstures avotos Vaiņodes novads (Bāta) pirmo reizi minēts 1253. gadā. Apdzīvotā vieta veidojusies uz Vaiņodes muižas (Wainoden) zemes pēc dzelzceļa līnijas Liepāja—Romni izbūves 1871. gadā. Uz Lielbātas muižas zemes izveidojās vasarnīcu ciems Bāta.
Pirmā pasaules kara laikā šeit atradās Vācu armijas Vaiņodes dirižabļu lidosta, pēc kara beigām angārus demontēja un sāka izmantot kā Rīgas Centrāltirgus paviljonus. 1925. gadā Vaiņodei piešķīra biezi apdzīvotas vietas statusu. Otrā pasaules kara laikā 1944. gadā Vaiņodes apkaimē notika Kurzemes cietokšņa otrā lielkauja, kas ar 10 dienu pārtraukumu ilga no 27. oktobra līdz 25. novembrim. Ciešot milzīgus zaudējumus, Sarkanā armija ieņēma 4 km dziļu un 12 km platu telpu Priekules-Vaiņodes sektorā.
1954. gadā Vaiņodei tika piešķirts strādnieku ciemata statuss (zaudēts 1990. gadā). Latvijas PSR laikā dienvidos no Vaiņodes (tagadējā Vaiņodes muiža) atradās viens no lielākajiem Padomju armijas militārajiem lidlaukiem Baltijā. Savukārt uz ziemeļiem mežā pie Embūtes—Vaiņodes autoceļa līdz Padomju armijas izvešanai atradās PSRS raķešu bāze (29. raķešu divīzijas 344. raķešu pulka 3. diviziona pozīcijas).
Kleščele
Kļeščele - pilsēta Polijas ziemeļaustrumos, Podlases vojevodistē, uz dienvidrietumiem no Hajnuvkas pie robežas ar Baltkrieviju.
Vinica
Vinica ir pilsēta Maķedonijas austrumos, netālu no Bulgārijas robežas.
Baltā jūra
Baltā jūra (ru, krl, yrk) ir Ziemeļu Ledus okeānam piederīga malas jūra Eiropas ziemeļaustrumu daļā. Daļa no Barenca jūras. Faktiski Baltā jūra ir dziļš jūras līcis.
Vispārējs apraksts
Lielākās jūrā ieplūstošās upes ir Mezeņa (33 km³ gadā), Oņega (21 km³ gadā), Ziemeļu Dvina (143 km³ gadā). Jūras ziemeļu daļu krievi dēvē Voronka (‘piltuve’) — šī daļa savieno Balto jūru ar Barenca jūru. Ziemeļu daļas platums ir 100—170 km, dziļums sasniedz 80 metrus, vidējais dziļums — 34 metri. Savukārt jūras dienvidu un centrālo daļu sauc Gorlo (‘kakls’),— tās dziļums ir 40—60 metri.
Ūdens virsējā slāņa temperatūra vasarā sasniedz 14—15 °C Kandalakšas līcī, 20—24 °C seklākos līčos un tikai 7—8 °C centrālajā daļā. Ziemā daļu no jūras klāj ledus, taču pilnībā jūra aizsalst reti. Ūdens virsējā slāņa temperatūra ziemā ir tuvu sasalšanas punktam, kas, atkarībā no sāļuma, ir 0 līdz -1,9 °C. Aptuveni 130 metru dziļumā ūdens temperatūra visu gadu ir nemainīga, ap -1,4 °C.
Jūras ūdens sāļums Baltajā jūrā ir atkarīgs no attāluma no lielo upju ietekām. Jūras centrālajā daļā ūdens virsējā slāņa sāļums ir 24—27 ‰, dziļumā — ap 30 ‰. Baltās jūras sāļums ir nedaudz mazāks, kā līdzās esošajai Barenca jūrai. Kopējā saldūdens pieplūde jūrā gadā ir 228 km³.
Līči un salas
Baltajai jūrai ir četri galvenie līči:
Jūras dienvidu daļā atrodas Solovecas salas. Oņegas līcī atrodas nelielā Kijas sala, uz kuras atradās vēsturisks Krestnijas klosteris (1656—1922). Pie ieejas Mezeņas līcī atrodas Moržovecas sala.
Vēsture
Vairākus gadsimtus Baltā jūra bija Krievijas galvenais jūras savienojums ar pārējo Pasaules okeānu. Tirdzniecības sakarus ar pārējo pasauli nodrošināja pomorieši, kuru galvenā osta atradās Holmogoros — tagad tas ir neliels ciematiņš 75 kilometrus dienvidaustrumos no Arhangeļskas.
Padomju Savienības laikā Baltā jūra kalpoja par nozīmīgu jūras kara flotes un zemūdeņu flotes bāzi. Baltā jūra ir Krievijas iekšējie ūdeņi. Starp Baltijas jūru un Balto jūru 1933. gadā tika izbūvēts Baltās jūras—Baltijas jūras kanāls.
Gnejs Nēvijs
Gnejs Nēvijs (, dzimis ap 265.g. p.m.ē., miris ap 200.g. p.m.ē.) bija romiešu dzejnieks un dramaturgs.
Baltā jūra
Ekonomika
Galvenā osta Baltās jūras krastā ir Arhangeļska. Baltās jūras ostas ir aizsalstošas no oktobra—novembra līdz maijam.
Kandalakšas līcī atrodas vairākas bioloģisko pētījumu stacijas.
Gnejs Nēvijs
Nēvijs dzimis Kampānijā, pēc tam dzīvojis Romā, piedalījies Pirmajā pūniešu karā. Savu pirmo lugu uzvedis 235.g. p.m.ē. Veiksmīgi iestudēja savas lugas, līdz ar kādu no tām saniknojis ietekmīgo Metellu dzimtu, un nokļuvis ieslodzījumā. Lai arī tribūna atbrīvots, tomēr vēlāk izsūtīts uz mūsdienu Tunisiju, kur izdarījis pašnāvību.
No Nēvija darbiem saglabājušies tikai fragmenti. Viņš rakstījis komēdijas (pēc sengrieķu jaunatiskās komēdijas paraugiem — tāpat kā viņa sekotājs Plauts), kā arī traģēdijas — izmantojot gan grieķu traģēdiju tematiku, gan aktuālus notikumus no Romas vēstures. Ļoti nozīmīga bijusi viņa poēma par pūniešu karu Bellum Punicum, kas ietekmējusi arī Enniju un Vergīliju. Viņa darbus augstu vērtējis arī Cicerons, kā arī Marks Aurēlijs.
Resena
Resena (Maķedoniešu:Ресен) ir pilsēta Ziemeļmaķedonijas dienvidrietumos. Tai ir aptuveni 9000 iedzīvotāju. Pilsēta atrodas starp Ohridu un Bitolu. Resena atrodas 880 metru virs jūras līmeņa augstumā. Resena atrodas netālu no Prespas ezera.
Pilsētas nosaukums
Maķedoniešu, bulgāru un serbu valodās pilsētas nosaukums ir Resen (Ресен), turku un grieķu valodās - Resne, albāņu valodā lieto nosaukumu Resnjë.
Vēsture
Resenas vēsture saistāma jau ar Romas impērijas laikiem, kad tika uzbūvēts ceļš Via Ignacia, kas vijās cauri pilsētai.
Viduslaikos pilsētas apkaime ietilpa Bulgārijas sastāvā. Pēc Kļučas (Kleidonas) kaujas pilsētas apkaime nonāca Bizantijas impērijas sastāvā.
The Simpsons Game
The Simpsons Game ir video spēle, kas balstīta uz animācijas seriāla "Simpsoni", tā tika izdota Wii, PlayStation 3, Xbox 360, PlayStation 2, Nintendo DS un PlayStation Portable konsolēm. Katras konsoles versijas vāciņš ir atšķirīgs. Spēles darbība ir no trešās personas perspektīvas, tai ir oriģināls stāsts kuru ir sarakstījis Tims Longs, Mets Selmans un Mets Varburtons. Spēles stāstā, Simpsonu ģimene uzzina, ka viņi ir piespiesti iesaistīties kārtējā Simpsonu videospēlē. Tāpat kā pašā animācijas seriālā, spēlē ir iekļauti daudz ironisku joku par mūsdienu videospēļu popkultūru.
Resena
Vēsture
Vēlāk Resena atradās Osmaņu impērijas sastāvā.
20. gadsimta sākumā pēc Balkānu kariem Resena nonāk Serbijas, vēlāk jaundibinātās Dienvidslāvijas, tad Sociālistiskās Dienvidslāvijas sastāvā.
No 1991. gada Resena ir viena no neatkarīgās Ziemeļmaķedonijas pilsētām.
Iedzīvotāji
Saskaņā ar 2002. gada tautas skaitīšanas datiem Resenas pilsētā bija 8748 iedzīvotāji.
Nacionālais sastāvs:
Rāms Nārājans
Rāms Nārājans (, Rām Nārāyaṇ, izrunā ; dzimis ) ir indiešu mūziķis. Viņš ir ievērojams ar to, ka ir kļuvis par pirmo starptautiski pazīstamo sārangī, Indijas stīgu instrumenta, spēlētāju. Nārājans pārstāv Hindustānas klasiskās mūzikas žanru.
Suraža
Suraža var būt:
Alagoasa
Alagoasa (pt) ir viens no Brazīlijas divdesmit sešiem štatiem, kas atrodas valsts austrumu daļā. Štats ietilpst valsts Ziemeļaustrumu reģionā. Tas robežojas ar Pernambuku ziemeļos, ar Seržipi dienvidos un ar Baiju austrumos. To austrumos apskalo Atlantijas okeāns. Štata administratīvais centrs un lielākā pilsēta ir Maseio.
Štata kopējā platība ir 27767,7 km², pēc 2015. gada provizoriskajiem datiem tajā dzīvo 3 340 932 iedzīvotāji. Tas ir divdesmit piektais lielākais Brazīlijas štats pēc platības un septiņpadsmitais lielākais štats pēc iedzīvotāju skaita.
Juras laikmeta parks
"Juras laikmeta parks" (en) ir 1993. gada ASV zinātniskās fantastikas piedzīvojumu filma, kuras režisors ir Stīvens Spīlbergs. Tā ir balstīta uz tāda paša nosaukuma Maikla Kraitona romānu. Gandrīz visa filmas darbība notiek uz izdomātas salas, kuras nosaukums ir Isla Nublar. Šeit zinātnieki ir izveidojuši atrakciju parku, kur apmeklētāji var apskatīt klonētus dinozaurus. Džons Hamonds, kuru atveido Ričards Atenboro, pieaicina zinātnieku grupu, kurus atveido Sems Nīls, Džefs Goldblūms un Lora Derna, pārbaudīt parku, pirms to atver apmeklētājiem. Sabotāžas dēļ dinozauri izlaužas no ieslodzījuma un tehniskie darbinieki, kā arī atbraukušie viesi ir spiesti meklēt glābiņu, cenšoties tikt prom no salas.
Filmas uzņemšana norisinājās Kauai sala Havaju salu dienvidu arhipelāgā.
2004. gada ES paplašināšanās
2004. gada Eiropas Savienības paplašināšanās bija piektā reize, kad paplašinājās Eiropas Savienības dalībvalstu pulks. Tas arī ir lielākais paplašinājums no visām paplašināšanās reizēm. Atēnās tika parakstīts Pievienošanās līgums starp ES dalībvalstīm un kandidātvalstīm. Līgums stājās spēkā pēc tam, kad visas 15 dalībvalstis un desmit jaunās dalībvalstis to bija ratificējušas nacionālajos parlamentos.
Rezultātā 1. maijā Eiropas Savienībai pievienojās Igaunija, Latvija, Lietuva, Polija, Čehija, Slovākija, Ungārija, Slovēnija, Malta un Kipra. Eiropas Savienībā līdz nākamajai paplašināšanās kārtai, kad tai pievienojās Bulgārija un Rumānija, bija 25 dalībvalstis.
Nino Nīderreiters
Nino Nīderreiters (dzimis 1992. gada 8. septembrī) ir Šveices hokejists, labās malas uzbrucējs. Kopš (2023) Nīderraiters pārstāv Nacionālās hokeja līgas klubu Vinipegas "Jets".
Spēlētāja karjera
Savu karjeru Nīderreiters uzsāka Davosā, 2008.—09. sezonā aizvadot arī pirmās spēles Šveices hokeja līgas klubā HC Davosa. Tiesa, jau 2009.—10. sezonā Nino bija pārcēlies uz Ziemeļameriku, kur pievienojās Rietumu hokeja līgas kluba Portlendas "Winterhawks" rindām. 2010. gadā, pēc lieliski aizvadītā Pasaules čempionāta junioriem, kuru Nīderraiters noslēdza ar 10 (6+4) punktiem, kā arī dalības pieaugušo izlasē Pasaules čempionātā, NHL draftā Nīderreiteru ar augsto piekto numuru izvēlējās Ņujorkas "Islanders".
2013. gada NHL drafta laikā tika aizmainīts uz Minesotas "Wild" vienību. 2016.—17. gada sezonu Nino noslēdza ar 57 rezultativitātes punktiem, tādējādi būdams viens no "Wild" rezultatīvākajiem spēlētājiem. 2019. gada janvārī hokejists tika aizmainīts uz Karolīnas "Hurricanes".
2022. gada 21. jūlijā Nīderreiters parakstīja 2. gadu ($ 8 milj.) vērtu līgumu ar NHL komandu Našvilas "Predators". 2023. gada 25. februārī Nīderreiters tika aizmainīts uz Centrālās divīzijas sāncensi Vinipegas Jets apmaiņā pret 2024. gada NHL ikgadējā drafta otrās kārtas izvēli.
Šveices hokeja izlases rindās izcīnījis sudraba medaļas 2013. gada Pasaules čempionātā. Nīderreiters spēlējis 2014. gada Olimpisko spēļu turnīrā, kā arī 2010. un 2016. gada Pasaules čempionātos. Junioru vecumā spēlējis 2010. un 2011. gada Pasaules čempionātos junioriem.
43. autobusu maršruts (Rīga)
43. autobusu maršruts ir Rīgas sabiedriskā transporta autobusu maršruts, kas kursē no Abrenes ielas līdz Skultei, kas atrodas Mārupes novada Babītes pagastā. Darbadienās viens rīta reiss virzienā uz Skulti iebrauc Piņķos.
43. autobusu maršruta kopējais garums ir 43,682 km. Virziena Abrenes iela — Skulte kopējais garums ir 22,594 km, bet virziena Skulte — Abrenes iela kopējais garums ir 21,008 km.
Darbdienās pa 43. autobusu maršrutu kursē tikai 2 autobusi, tāpat arī brīvdienās — 2 autobusi.
43. autobusu maršrutu apkalpo gan 6., gan 7. autobusu parks. Agrāk 43. autobusu maršruts kursēja vasaras sezonā no Imantas-5 līdz Vārnukrogam.
Maršruts
Virzienā Abrenes iela — Skulte autobusi kursē pa šādām ielām: Abrenes iela, Dzirnavu iela, Satekles iela, Marijas iela, 13. janvāra iela, 11. novembra krastmala, Akmens tilts, Uzvaras bulvāris, Raņķa dambis, K. Valdemāra iela, Kalnciema iela, Lielirbes iela, K. Ulmaņa gatve, A10, A5 un Skultes iela.
Pieturvietas
43. autobusu maršrutā pavisam kopā ir 47 pieturas. Virzienā Abrenes iela — Skulte ir 23 pieturas, bet virzienā Skulte — Abrenes iela ir 24 pieturas.
Maršruts ar mainītu virzienu
Virzienā Abrenes iela — Piņķi — Skulte autobusi kursē pa šādām ielām: Abrenes iela, Dzirnavu iela, Satekles iela, Marijas iela, 13. janvāra iela, 11. novembra krastmala, Akmens tilts, Uzvaras bulvāris, Raņķa dambis, K. Valdemāra iela, Kalnciema iela, Lielirbes iela, K. Ulmaņa gatve, A10, A5, Rīgas iela, apgriešanās galapunktā "Piņķi", Rīgas iela, A5 un Skultes iela.
Maršruta ar mainītu virzienu pieturvietas
Virzienā Abrenes iela — Piņķi — Skulte ir 27 pieturas.
Suraža (Polija)
Suraža (Suraż) ir pilsēta Polijas ziemeļaustrumos, Podlases vojevodistē, uz dienvidaustrumiem no Lapiem pie Narevas upes. No pilsētas lejup pa upi atrodas Narevas nacionālais parks (Narwiański Park Narodowy). Suraža pēc iedzīvotāju skaita ir mazākā vojevodistes pilsēta.
Rons Pols
Ronalds Ernests Pols (dzimis Pitsburgā, ASV) ir amerikāņu ārsts un bijušais politiķis.
Bijis viens no kandidātiem uz ASV prezidenta amatu 1988., 2008. un 2012. gada vēlēšanās.